Tazrawt-nteɣ d tin icudden ɣer tesnilest, newwi-d ammud deg temnaḍin n Bgayet ilmend n ukemmel i usegzawal n Dallet, akken nessaweḍ negmer-d ammud, ilaq-aɣ ad dnessefhem amek ara ten-nessesmel, ad d-nebder kra n yiferdisen igejdanen : 1. Asesmel i neḍfer d asesmel agemmayan n yiẓuran, ɣas akken yewɛer akken ad dnessuffeɣ aẓar, maca d wa i yesdukklen awalen yesɛan assaɣ anamkan rnu awal di tmaziɣt akken yebɣu yili d amyag, d isem neɣ d arbib, nezmer ad d-nekkes aẓar-is. Awalen uddisen nsesmel-iten s uẓar n wawal amezwaru.